Informatīvais ziņojums

**Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2012.-2015.gadam**

Saskaņā ar Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” (turpmāk – rīkojums) 4. un 5. punktā minēto, Ārlietu ministrija sadarbībā ar Aizsardzības ministriju, Iekšlietu ministriju un Tieslietu ministriju ir precizējusi izdevumu tāmi Latvijas un Krievijas kopīgo demarkācijas darbu veikšanai 2012.-2015.gadam.

Pamatojoties uz 2011.gada 3.marta Latvijas un Krievijas valsts robežas demarkācijas Komisijas VII sēdē abu pušu apstiprināto „Latvijas-Krievijas valsts robežas demarkāciju darbu izpildes plānu” (turpmāk – Darbu izpildes plāns) un 2012.gada 16.februāra Komisijas X sēdē apstiprināto precizēto Darba izpildes plānu 2012.gadam, demarkācijas darbus ir plānots pabeigt 2015.gada otrajā pusē, līdz ar to daļa no Latvijas-Krievijas valsts robežas demarkācijai piešķirtajiem līdzekļiem tiks izmantoti darbu veikšanai 2015.gadā. Valsts zemes dienests 2012.gadā nevarēs pabeigt šajā gadā plānotos robežas demarkācijas praktiskos darbus, tie tiks izpildīti 2013.gadā, attiecīgi naudas līdzekļi, kas netiks izmantoti 2012.gadā, būs nepieciešami 2013.gadā. 2012.gadā Tieslietu ministrija plāno darbus izpildīt 89% apmērā jeb 70 892 latu vērtībā naudas izteiksmē. Atlikušos 11% darba jeb 8 640 latus naudas izteiksmē Valsts zemes dienests apgūs 2013.gadā.

Pamatojoties uz Darba izpildes plānu, Ārlietu un Aizsardzības ministrijas ir precizējušas demarkācijas darbu grafiku, sadalot 2012.-2014.gadam piešķirtos līdzekļus tā, lai darbu varētu turpināt un pabeigt 2015.gadā. Tā kā demarkācijas process ir atkarīgs ne tikai no Latvijas, bet arī no Krievijas puses, grafikā ir iespējamas izmaiņas. Tā kā Informatīvais ziņojums „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu” ir jāsniedz katru gadu, turpmākajos informatīvajos ziņojumos būs precizēta informācija par piešķirtā finansējuma sadali, paturot prātā, ka demarkācijas darbus ir plānots pabeigt 2015.gadā.

Salīdzinot ar Informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2011.-2014.gadam” (Ministru kabineta 2011.gada 8.marta protokols Nr.14 32.§), **kopumā nepieciešamais finansējums** **Latvijas un Krievijas valsts robežas demarkācijas darbu veikšanai un tās lēmumu īstenošanai laika posmā no 2012.gada līdz 2015.gadam nav mainījies. Tas ir 4 372 081 latu**.

No tiem Aizsardzības ministrijai ir paredzēti 729 225 lati, Iekšlietu ministrijai – 3 468 683 lati, Tieslietu ministrijai – 98 597 lati, Ārlietu ministrijai – 75 576 lati (sk. Tabulu Nr.1).

Tabula Nr.1

**Latvijas un Krievijas kopīgās demarkācijas komisijas darba un tās lēmumu īstenošanai nepieciešamais finansējums 2012.-2015.gadam (LVL)**

|  |  |  |  |  |  |
| --- | --- | --- | --- | --- | --- |
| **Ministrija** | **2012.gads** | **2013.gads** | **2014.gads** | **2015.gads** | **KOPĀ:** |
| **Aizsardzības ministrija** | **142 650** | **269 186**  | **232 841** | **84 548** | **729 225**  |
| **Ārlietu ministrija** | **18 894** | **18 894** | **18 894** | **18 894** | **75 576** |
| **Iekšlietu ministrija** | **903 651** | **1 070 438** | **1 494 594** |  |  **3 468 683** |
| **Tieslietu ministrija** | **70 892** | **18 172** | **9 533** |  | **98 597** |
| **KOPĀ:** | **1 142 385** | **1 382 988** | **1 762 160** | **84 548** | **4 372 081** |

Papildus vēršam uzmanību, ka izdevumu tāme var arī mainīties gadījumos, ja notiks izmaiņas normatīvajos aktos, tiks mainīta komandējumu, darba atalgojuma, transporta, materiālu un pakalpojumu izdevumu aprēķināšanas kārtība vai būtiski sadārdzināsies cenas.

Atbilstoši rīkojuma 4.punktā noteiktajam kompetento iestāžu apkopotā informācija jāņem vērā, plānojot izdevumus no Latvijas valsts budžeta laika posmā no 2012. līdz 2015.gadam.

Pielikumā:

1. Ministru kabineta protokollēmuma „Par informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2012.-2015.gadam””projektsuz 2 lpp;
2. Aizsardzības ministrijas Latvijas un Krievijas kopīgās demarkācijas komisijas darbību izpildes plāns 2012.-2015.gadam uz 2 lpp un vēstule uz 1 lpp;
3. Ārlietu ministrijas izdevumu tāme Latvijas un Krievijas kopīgās demarkācijas komisijas darbam un tās lēmumu īstenošanai 2012.-2015. gadam uz 1 lpp;
4. Iekšlietu ministrijas Latvijas un Krievijas kopīgās demarkācijas komisijas darbībai un tās lēmumu īstenošanai nepieciešamo izdevumu tāme 2012. – 2014.gadam uz 9 lpp un divas vēstules uz 2 lpp;
5. Tieslietu ministrijas *Valsts zemes dienesta izdevumu tāme Latvijas-Krievijas robežas demarkācijas un tā rezultātā fizisko un juridisko personu robežu precizēšanas darbiem 2012.-2014.g*. uz 1 lpp un vēstule uz 1 lpp.

Ārlietu ministrs E.Rinkēvičs

Vīza: Valsts sekretāra p.i. J.Mažeiks

26.07.2012 11:33

633

K.Svilāns,

67016158, kaspars.svilans@mfa.gov.lv